SL ECB -PUBLIC 
 
 
MNENJE EVROPSKE CENTRALNE BANKE  
z dne 20. julija 2012  
o Slovenskem državnem holdingu  
(CON/2012 /57) 
 
Uvod in pravna podlaga  
Evropska centralna banka (ECB) je dne 13. julija 2012 prejela zahtevo slovenskega Ministrstva za finance 
za mnenje o predlogu zakona  o Slovenskem državnem holdingu (v nadaljnjem besedilu: predlog zakona). 
Pristojnost ECB, da poda mnenje, izhaja iz členov 127(4) in 282(5) Pogodbe o delovanju Evropske unije ter šeste alinee člena 2(1) Odločbe Sveta 98/415/ES z dne 29. junija 1998 o posve tovanju nacionalnih 
organov z Evropsko centralno banko glede osnutkov pravnih predpisov
1, saj predlog zakona vsebuje 
pravila, ki se nanašajo na finančne institucije, kolikor pomembno vplivajo na stabilnost finančnih 
institucij in trgov. V skladu s prvim st avkom člena 17.5 Poslovnika Evropske centralne banke je to 
mnenje sprejel Svet ECB.  
 
1.  Namen predloga zakona  
1.1 Glavni namen predloga zakona je ustanovitev Slovenskega državnega holdinga (SDH), ki bo 
pristojen za upravljanje z vsemi naložbami Republike Slovenije. Koncentracij a vseh državnih 
naložb pri enem upravljavcu bo omogočila  aktivno upravljan je naložb in dosledno vzpostavljen 
sistem korporativnega upravljanja. Posledično naj bi se po pričakovanjih vrednost naložb povečala.  
Predlog zakona : (a) poenostavlja struktur o upravljanja ; (b) jasneje opredeljuje namen in merila  za 
upravljanje državnih naložb ; in (c) oblikuje enotn o premoženjsk o rezerv o države.  
1.2  Predlog zakona v 29. členu določa, da SDH oziroma njegova odvisna družba  lahko  pridobiva in 
upravlja premoženje, ki ga v okviru programov prestrukturiranja banke odplačno prenesejo na SDH 
oziroma njegovo odvisno družbo. V zvezi s tem: (a) hkrati s prenosom premoženja preidejo na 
SDH vse stranske pravice, kot so pravica do prednostnega poplačila, hipo teka, zastava, pravica iz 
pogodbe s porokom, pravica do obresti  in do pogodbene kazni ter druge stranske pravice, ki jih 
določa zakon; (b) se hkrati s prenosom premoženja na SDH prenese tudi vs e premoženje banke, ki 
je bilo do prenosa slabe terjatve pridob ljeno na podlagi izvršene stranske pravice iz točke (a) ; 
(c) SDH lahko pridobiva naložbe v obliki kapitalskih instrumentov , vključno s hibridnimi 
konvertibilnimi instrumenti, ki jih izdajo banke in se v skladu s predpisi upoštevajo pri izračunu 
kapitala ba nke ter dokapitalizira banke z denarnim ali stvarnim vložkom. Nadomestilo za odkup 
                                                 
1  UL L 189, 3.7.1998, str. 42.  
ECB -PUBLIC  
2 premoženja bank se lahko zagotovi kot denarno nadomestilo ali kot nedenarno nadomestilo v obliki 
finančnih instrumentov, katerih imetnik oziroma izdajatelj je SDH ali njegov a odvisna družba. Za 
financiranje odkupov premoženja bank lahko SDH oziroma njegova odvisna družba izda obveznice s poroštvom države in najema posojila s poroštvom države. Obveznice, ki jih izda SDH ali njegova 
odvisna družba za financiranje odkupa premože nja bank , se lahko vplačajo s prenosom 
premoženja, ki je predmet odkupa , na SDH ali njegovo odvisno družbo. Vlada lahko izda uredbo, v 
kateri podrobneje opredeli način prenosa premoženja na SDH ter opravljanja dejavnosti iz tega odstavka . 
 
2. Dolžnost posvetovanja z ECB  
2.1 Vlada Republike Slovenije je dne 12. julija 2012 sprejela predlog zakona in ga predložila 
parlamentu za sprejetje na izrednem zasedanju od 18. do 20. julija 2012. Ministrstvo je ECB 
zaprosilo, da izda mnenje, kakor hitro je to mogoče, ka r dejansko pomeni, da je bil ECB dan 
izredno kratek rok treh do petih delovnih dni. ECB bi opozorila ministrstvo na pravilen način posvetovanja, kakor je predstavljen spodaj
2. 
2.2 Drugi stavek člena 4 Odločbe 98/415/ES določa, da se je treba z ECB posvetov ati »v ustrezni fazi« 
postopka sprejemanja pravnega predpisa. To pomeni, da je treba posvetovanje opraviti v takšni točki postopka, ki zagotavlja ECB dovolj časa za preuč itev osnutka pravnega predpisa, in po 
potrebi za njegov prevod, in za sprejetje mnenja  v vseh zahtevanih jezikovnih verzijah, pristojnim 
nacionalnim organom pa tudi omogoča, da upoštevajo mnenje ECB, preden je predpis sprejet. Kadar osnutek pravnega predpisa pripravi organ, ki je drug kot tisti, ki predpis sprejme, se iz člena 
4 Odločbe 98/ 415/ES lahko razume, da se mora posvetovanje glede takega predpisa opraviti ob 
času, ki omogoča organu, ki je dal pobudo za osnutek pravnega predpisa, da presodi, ali bi moral biti osnutek spremenjen, da bi se prilagodil mnenju ECB, tj. preden je osnutek poslan organu, ki naj 
predpis sprejme. Časovni razpored mora predvideti tudi razumno obdobje, v katerem lahko ECB 
preuči posvetovalni spis in poda svoje mnenje. Člen 4 nacionalnim organom ne preprečuje korakov v skladu z njihovimi postopki sprejemanja pravnih predpisov, ki ne vplivajo na vsebino osnutka 
pravnega predpisa.  
2.3 Iz besedila člena 3(4) Odločbe 98/415/ES izhaja, da so države članice dolžne začasno ustaviti postopek sprejemanja osnutka pravnega predpisa, dokler jim ECB ne predloži mnenja. To ne 
pomeni, da je treba do izdaje mnenja ECB začasno ustaviti celoten nacionalni postopek sprejemanja pravnega predpisa, na primer pripravljalna dela parlamentarnih odborov, razprava o 
drugih mnenjih, ki so jih predložili nacionalni organi. Pomeni pa,  da mora imeti organ, ki sprejme 
predpis, možnost, da smiselno pretehta mnenje ECB, preden sprejme odločitev o vsebini predpisa. 
Če je bil rok za predložitev mnenja ECB omejen in je ta rok potekel, lahko zadevni nacionalni 
                                                 
2 Glej naslov IV, oddelek I v Priročniku za posvetovanje nacionalnih organov z Evropsko centralno banko glede osnutkov 
pravnih predpisov, dostopnem na spletni strani ECB na naslovu www.ecb.europa.eu.  
ECB -PUBLIC  
3 organ nadaljuje postopek sprejema nja. Nacionalni organi pa so celo v tem primeru dolžni 
upoštevati mnenje ECB, vse dokler ni predpis sprejet.  
 
3. Posvetovanje o izvedbenih predpisih  
ECB jemlje na znanje prizadevanja slovenskih organov, da pomagajo bankam v težavah s tem, da 
prenesejo njihove slabe terjatve na SDH. Po razumevanju ECB je 29. člen predloga zakona le osnovna 
določba, ki omogoča tak prenos, medtem ko bodo podrobna pravila o prenosu premoženja in dejavnostih 
SDH v tej zvezi določena v izvedbeni uredbi, ki jo bo sprejela vlada3. Ta izvedbena pravila so nadvse 
pomembna za Eurosistem, na primer kar zadeva možno vlogo Banke Slovenije, ceno, po kateri se 
premoženje prenese na SDH  in naložbeno strategijo SDH . Ob primernem upoštevanju svojih področij 
pristojnosti ECB vabi slovenske orga ne, da se o vseh navedenih izvedbenih predpisih z njo pravilno 
posvetujejo.  
 
4. Vloga Banke Slovenije  
Banka Slovenije kot bančni nadzornik bi morala biti vključena v vse postopke, v katerih se določijo 
banke, ki prenesejo svoje slabe terjatve na SDH, in v postopke, v katerih se določi premoženje, ki se 
prenese na SDH, in njegova vrednost. ECB bi zato predlagal, da se izrecno opredeli primerna vloga 
Banke Slovenije, bodisi v predlogu zakona bodisi v drugem ustreznem predpisu.  
 
5. Vrednost, po kateri se pre moženje bank prenese na SDH ali njegovo odvisno družbo  
V skladu  z 29. členom  predloga zakona lahko SDH ali njegova odvisna družba pridobiva premoženje, ki 
ga banke prenesejo v okviru programov prestrukturiranja. Čeprav predlog zakona ne določa podrobnosti 
glede vrednotenja prenesenega premoženja, ECB poudarja pomembnost tega, da se premoženje prenese po realni ekonomski vrednosti. Slabe terjatve bi se morale običajno odkupiti po tržni vrednosti. Če bi se 
javna sredstva uporabljala za nakup premoženja od bank v sanaciji po relativno visokih cenah, bi to lahko 
pomenilo skrito subvencijo in reševanje zasebnih delničarjev ali upnikov in prikrivalo dejanske stroške 
dokapitalizacije. Lahko bi tudi nudilo spodbudo bankam, da SDH prodajo večji delež svojega 
premoženja, kot bi bilo upravičeno.  
 
6. Prenos obresti na bančno premoženje, ki se prenese na SDH  
V skladu z drugo alineo prvega odstavka 29. člena predloga zakona se hkrati s prenosom premoženja na 
SDH prenese tudi vse premoženje banke, ki je bilo do prenosa slab e terjatve pridobljeno na podlagi 
izvršene stranske pravice. To  pomeni, da je treba poleg same slabe terjatve prenesti na SDH tudi vse 
obresti, natečene pred prenosom slabe terjatve na SDH, vključno z vsemi obrestmi, natečenimi v obdobju 
rednega odplačila bančne terjatve. Takšna določba bi učinkovala za nazaj in bi se lahko nanašala tudi na 
premoženje, ki je bilo morda že odsvojeno. Prav tako tudi ne bi bila skladna z namenom prenosa 
                                                 
3 Glej tretji odstavek 29. člena predl oga zakona.  
ECB -PUBLIC  
4 premoženja po predlogu zakona, ki je zmanjšati breme za banke s slabimi terjatvami. Ob upoštevanju 
zgoraj navedenega bi ECB priporočila, da se ta določba ponovno preuči.  
 
7. Dokapitalizacija bank s strani SDH  
V skladu s tretjo alineo prvega  odstavka 29. člena predloga zakona lahko SDH dokapitalizira banke z 
denarnim ali stvarnim  vložkom. Kot ECB dosledno izraža v svojih mnenjih4, daje v splošnem prednost 
izdajam delnic za denarne vložke, in sicer zaradi razlogov finančne stabilnosti. Velja tudi omeniti, da je v 
tem primeru mogoče izvesti dokapitalizacijo s stvarnim vložkom samo, če gre za povečanje osnovnega 
kapitala banke na podlagi dodatnega ukrepa Banke Slovenije5. 
 
8. Obveznice SDH  
V skladu z drugim odstavkom 29. člena predloga zakona lahko SDH oziroma njegova odvisna družba 
izda obveznice s poroštvom države za financiranje od kupa premoženja bank. Obveznice, ki jih izda SDH 
ali njegova odvisna družba za financiranje odkupa premoženja bank, se lahko vplačajo s prenosom 
premoženja, ki je predmet odkupa, na SDH ali njegovo odvisno družbo. Takšna naložba  obveznic SDH, 
ki je v lasti  države, v banke z vidika finančne stabilnosti ni zaželena, saj krepi povezanost med državo in 
bančnim sektorjem.  
 
To mnenje bo objavljeno na spletni strani ECB.  
  
V Frankfurtu na Majni, 20. julija 2012  
 
[podpis]  
 
Podpredsednik ECB  
Vítor CONSTÂNCIO  
                                                 
4 Glej odstavek  2.2 v Mnenju CON/2012/23 in v okviru posvetovanj Slovenije  odstavek 4.1.2 v Mnenju CON/2012/48.  
Vsa mnenja ECB so dostopna na spletni strani ECB na naslovu www.ecb.europa.eu.  
5 Glej točko 2 v osmem odstavku 43. člena Zakona o ba nčništvu.